Bunda jau Baltija
„Bunda jau Baltija!“ (latv. Atmostas Baltija, est. Ärgake, Baltimaad) – trikalbė daina, sukurta Latvijos kompozitoriaus Boriso Rezniko. Daina skirta Baltijos keliui – didelei demonstracijai, vykusiai 1989 m. rugpjūčio 23 d., kuri buvo skirta Baltijos šalių Nepriklausomybei bei minint 50-ąsias Molotovo-Ribentropo pakto metines. Daina kartais vadinama Baltijos šalių himnu. Dainos tekstas lietuvių kalba buvo atliekamas Žilvino Bubelio, latvių kalba – Viktoro Zemgalo, estų – Tarmo Pihlap.